Nr. L 379/66 De Europæiske Fællesskabers Tidende 31. 12. 85 KOMMISSIONENS BESLUTNING af 23. december 1985 om undtagelse for Spaniens og Portugals vedkommende fra beslutning 83/673/EØF ved- rørende tidsfristen for indgivelse af ansøgninger om tilskud fra Den europæiske Social- fond til specifikke foranstaltninger (85/646/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til Rådets forordning (EØF) nr. 2950/83 af 17. oktober 1983 om gennemførelse af Rå- dets afgørelse 83/516/EØF om Den europæiske Social- fonds opgaver (?), især artikel 4, stk. 3, og, ud fra følgende betragtning: Da Spanien og Portugal allerede fra 1986 bør kunne modtage tilskud fra fonden til sådanne foranstaltninger, som er omfattet af artikel 3, stk. 2, i afgørelse 83/516/ EØF (?), må der som overgangsforanstaltning fastsættes en særlig frist for disse staters indgivelse af ansøgninger om tilskud, hvorfor der kræves undtagelse fra artikel 3, stk. 1, i Kommissionens beslutning 83/673/EØF ) — TRUFFET FØLGENDE BESLUTNING: Artikel 1 Som undtagelse fra artikel 3, stk. 1, i beslutning 83/673/EØF kan ansøgninger, som indgives af de span- ske og portugisiske myndigheder i forbindelse med for- anstaltninger, der omfattes af artikel 3, stk. 2, i afgørelse 83/516/EØF, og som omhandler udgifter, der afholdes i regnskabsåret 1986, eller — i tilfælde af flerårige foran- staltninger — i 1986, 1987 og 1988, komme i betragt- ning, såfremt ansøgningerne indgives inden den 1. fe- bruar 1986. Artikel 2 Nærværende beslutning finder anvendelse fra 1. januar 1986 med forbehold af ikrafttrædelsen af traktaten ved- rørende Spaniens og Portugals tiltrædelse. Artikel 3 Denne beslutning er rettet til medlemsstaterne. Udfærdiget i Bruxelles, den 23. december 1985. På Kommissionens vegne Karl-Heinz NARJES Medlem af Kommissionen () EFT nr. L 289 af 22. 10. 1983, s. 1. (?) EFT nr. L 289 af 22. 10. 1983, s. 38. () EFT nr. L 377 af 31. 12. 1983, s. 1.